Official Journal L 111 , 22/04/1989 P. 0034 - 0038

Finnish special edition: Chapter 13 Volume 18 P. 0229

Swedish special edition: Chapter 13 Volume 18 P. 0229



Id-Direttiva tal-Kunsill tat-13 ta’ April 1989 li tissupplimenta u temenda d-Direttiva 76/116/KEE fir-rigward tal-kontenut ta’ kalċju, tal-manjesju, tas-sodju u tal-kubrit tal-fertilizzanti (89/284/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabilixxi l-Komunità Ekonomika Ewropea, u b’mod partikolari Artikolu 100a tiegħu, Wara li kkunsidra l-proposta mill-Kummissjoni [1], B’kooperazzjoni mal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi għandhom jiġu adottati miżuri għall-kompletazzjoni progressiva tas-suq intern sal-31 ta’ Diċembru 1992; billi s-suq intern huwa żona mingħajr fruntieri interni li fiha l-moviment liberu ta’ merkanzija, persuni, servizzi u kapital hu garantit; Billi d-Direttiva tal-Kunsill 76/116/KEE tat-18 ta’ Diċembru 1975 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ fertilizzanti [4], kif l-aħħar emendata bid-Direttiva 88/183/KEE [5], stabbiliet regoli għat-tqegħid fis-suq ta’ fertilizzanti tal-KEE solidi; billi ntwera li hu neċessarju li d-Direttiva msemmija tiġi estiża sabiex tinkludi l-kontenuti ta’ kalċju, manjesju, sodju u kubrit ta’ dawn il-fertilizzanti; Billi d-Direttiva 76/116/KEE tista’ minn issa ‘l quddiem tkun applikabbli għal fertilizzanti li jikkontjenu biss kalċju, manjesju u kubrit, ADOTTA DIN ID-DIRETTIVA: Artikolu 1 Tista’ tiġi magħmula dikjarazzjoni tal-kontenut ta’ manjesju, sodju u kubrit tal-fertilizzanti tal-KEE elenkati f’Anness I tad-Direttiva 76/116/KEE basta li dawn l-elementi huma preżenti f’ta’ l-anqas il-kwanitajiet minimi speċifikati f’Artikolu 2 ta’ din id-Direttiva u li l-fertilizzanti KEE jibqgħu jissodisfaw il-ħtiġiet ta’ Anness I mad-Direttiva 76/116/KEE. F’dawn il-każijiet, l-immarkar speċifikat fil-punt (b) ta’ Artikolu 6 ta’ din id-Direttiva għandu jiżdied mad-deskrizzjoni tat-tip. Artikolu 2 Tista’ ssir dikjarazzjoni tal-kontenut ta’ manjesju, sodju u kubrit tal-fertilizzanti tal-KEE imsemmija f’Artikolu 1 biss jekk dawn ikun fihom mhux inqas minn: - 2 % ta’ ossidu tal-manjesju (MgO), jiġifieri 1,2 % Mg, - 3 % ta’ ossidu tas-sodju (Na2O), jiġifieri 2,2 % Na, - 5 % ta’ triossidu tal-kubrit (SO3), jiġifieri 2 % S. Artikolu 3 1. Fis-sens ta’ din id-Direttiva, dikjarazzjoni tal-kontenut tal-kalċju li hu kkunsidrat bħala nutrijent għandha ssir, mingħajr preġudizzju għall-paragrafu 2, biss għal fertilizzanti tat-tipi 1 u 2 kif elenkati f’Anness I. L-Istati Membri jistgħu jistipulaw li l-kontenut ta’ kalċju ta’ fertilizzanti imqiegħda fis-suq fit-territorji tagħhom ikun espress fil-forma ossida (CaO), fil-forma elementali (Ca), jew f’dawn iż-żewġ forom. Il-formula li ġejja għandha tintuża sabiex tikkonverti l-kontenut ta’ ossidu tal-kalċju f’kontenut tal-kalċju: kalċju (Ca) = ossidu tal-kalċju (CaO) × 0,715 2. Il-kontenut solubili tal-kalċju tal-fertilizzanti likwidi imsemmija fil-Parti Ċ ta’ Anness I tad-Direttiva 76/116/KEE, li hu intiż għat-tbexxix tal-weraq, jista’ jiġi stipulat meta l-kontenut jilħaq minimu ta’ 8 % ta’ ossidu tal-kalċju (= 5,7 % Ca). Artikolu 4 Il-fertilizzanti li jissodisfaw id-dispożizzjonijiet ta’ din id-Direttiva u l-Annessi tagħha jistgħu jiġu mmarkati "FERTILIZZANT TAL-KEE". Artikolu 5 L-Istati Membri jistgħu jistipulaw li l-kontenuti ta’ manjesju, sodju u kubrit tal-fertilizzanti imqiegħda fis-suq fit-territorju tagħhom għandu jiġi espress: - fil-forma ossida (MgO, Na2O, SO3), - jew fil-forma elementali (Mg, Na, S), - jew f’dawn iż-żewġ forom. Il-formoli li ġejjin għandhom jintużaw sabiex jikkonvertu l-kontenuti ta’ ossidu tas-sodju u ta’ triossidu tal-kubrit f’kontenuti ta’ sodju u kubrit: - sodju (Na) = ossidu tas-sodju (Na2O) × 0,742, - kubrit (S) = triossidu tal-kubrit (SO3) × 0,400. Jekk il-kontenut ta’ l-ossidu huwa kkalkulat, il-figura dikjarata għandha tiżdied jew titnaqqas għall-eqreb post deċimali. Artikolu 6 Immarkar obbligatorju għal skopijiet ta’ identifikazzjoni: (a) "FERTILIZZANT TAL-KEE" f’ittri kbar; (b) id-deskrizzjoni tat-tip ta’ fertilizzant; - jew skond Anness I tad-Direttiva 76/116/KEE, bid-deskrizzjoni tat-tip segwita b’ "li jikkontjeni…" u l-ismijiet jew is-simboli kimiċi ta’ l-elementi msemmija f’din id-Direttiva li jikkontjeni l-fertilizzant. Il-figuri li jindikaw il-kontenuti ta’ l-elementi msemmija fid-Direttiva 76/116/KEE jistgħu jiġu segwiti bil-figuri fil-parenteżi għall-elementi msemmija f’Anness I ta’ din id-Direttiva, - jew skond Anness I ta’ din id-Direttiva; (ċ) il-kontenut garantit fir-rigward ta’ kull nutrient u l-kontenut garantit espress bħala forom u/jew solubilitajiet, meta dawn huma speċifikati fl-Annessi tad-Direttivi dwar fertilizzanti. Il-kontenut ta’ nutrient ta’ fertilizzanti puri jew komposti għandu jingħata bħala perċentwali skond il-piż f’numri sħaħ jew, meta neċessarju, sa punt deċimali wieħed. Jekk fertilizzant ikun fih diversi elementi li għandhom jiġu dikkjarati, il-kontenut tagħhom għandu jiġi indikat fl-ordni li ġejja: N, P2O5 u/jew P, K2O u/jew K, CaO jew Ca, MgO u/jew Mg, Na2O u/jew Na, SO3 u/jew S. Il-forom u s-solubiltajiet tan-nutrienti għandhom jiġu espressi bħala perċentwali skond il-piż tal-fertilizzant, ħlief meta Anness I mad-Direttiva 76/116/KEE jipprovdi espliċitament li dan il-kontenut għandu jiġi espress mod ieħor. In-nutrienti għandhom jiġu ndikati kemm bil-kliem u kif ukoll bis-simbolu kimiku approprjat, eż. nitroġenu (N), fosfru (P), pentossidu tal-fosfru (P2O5), potassju (K), ossidu tal-potassju (K2O), manjesju (Mg), ossidu tal-manjesju (MgO), sodju (Na), ossidu tas-sodju (Na2O), kubrit (S), triossidu tal-kubrit (SO3), kalċju (Ca) u ossidu tal-kalċju (CaO). Artikolu 7 Id-dikjarazzjoni tal-kontenut ta’ manjesju, sodju u kubrit tal-fertilizzanti msemmija f’Artikolu 1 għandha tiġi espressa f’waħda mill-modi li ġejjin: - il-kontenut totali espress bħala perċentwali tal-fertilizzant skond il-piż, - meta element ikun totalment solubili fl-ilma, biss il-kontenut solubili fl-ilma għandu jiġi dikjarat, - il-kontenut totali u l-kontenut solubbli fl-ilma, espressi bħala perċentwali tal-fertilizzant skond il-piż meta l-kontenut solubbli huwa mill-anqas kwart tal-kontenut totali. Il-kontenuti għandhom jiġu determinati taħt il-kondizzjonijiet speċifikati fil-metodi analitiċi msemmija f’Artikolu 8 tad-Direttiva 76/116/KEE. Artikolu 8 It-tolleranzi permessi fir-rigward tal-kontenuti ddikjarati ta’ kalċju, manjesju, sodju u kubrit għandhom ikunu kwart tal-kontenuti dikjarati ta’ dawn l-elementi sa massimu ta’ 0,9 % f’termini assoluti għal CaO, MgO, Na2O u SO3, jiġifieri 0,64 għal Ca, 0,55 għal Mg, 0,67 għal Na u 0,36 għal S. Artikolu 9 Anness I mad-Direttiva 76/116/KEE għandu jiġi emendat kif ġej: 1. il-fertilizzant tal-KEE kieserite bis-sulfat tal-potassju msemmi f’Anness II ta’ din id-Direttiva għandu jiżdied mal-Parti A – Fertilizzanti puri, III. Fertilizzanti potassiċi – bħala n-Nru 7; 2. is-soluzzjoni fertilizzant tal-KEE tan-nitrat tal-kalċju, imsemmija f’Anness II ta’ din id-Direttiva għandha tiżdied mal-Parti Ċ – Fertilizzanti likwidi 1 – Fertilizzanti puri – bħala n-Nru 3, għal fertilizzanti likwidi. Artikolu 10 1. L-Istati Membri għandhom jadottaw il-miżuri neċessarji sabiex jikkonformaw ma’ din id-Direttiva fi żmien 12-il xahar min-notifika tagħha [6]. Huma għandhom jinfurmaw b’dan lill-Kummissjoni minnufih. 2. L-Istati Membri għandhom jikkomunikaw lill-Kummissjoni d-dispożizzjonijiet tal-liġi nazzjonali li huma jadottaw fil-qasam kopert b’din id-Direttiva. Artikolu 11 Din id-Direttiva hija indirizzata lill-Istati Membri. Magħmula fil-Lussemburgu, fit-13 ta’ April 1989. Għall-Kunsill Il-President P. Solbes [1] ĠU C 20, tas-26.1.1988, p. 5. [2] ĠU C 262, ta’ l-10.10.1986, p. 82 u [3] ĠU C 134, ta’ l-24.5.1988, p. 6. [4] ĠU L 24, tat-30.1.1976, p. 21. [5] ĠU L 83, tad-29.3.1988, p. 33. [6] Din id-Direttiva ġiet notifikata lill-Istati Membri fis-17 ta’ April 1989 -------------------------------------------------- ANNESS I LISTA TA’ FERTILIZZANTI LI FIHOM BĦALA NUTRIENTI PRINĊIPALMENT IL-KALĊJU, IL-MANJESJU JEW IL-KUBRIT Nru | Deskrizzjoni tat-tip | Data dwar il-metodu tal-produzzjoni u l-ingredjenti essenzjali | Kontenut minimu ta’ nutrienti (perċentwali skond il-piż) Data dwar l-espressjoni tan-nutrienti Ħtiġijiet oħra | Data oħra dwar id-deskrizzjoni tat-tip | Kontenut ta’ nutrienti li għandu jigi ddikjarat Solubilitajiet tan-nutrienti Kriterji ohra | 1 | 2 | 3 | 4 | 5 | 6 | 1 | Sulfat tal-kalċju | Prodott ta’ oriġini naturali jew industrijali li fih is-sulfat tal-kalċju fi gradi varji ta’ idratazzjoni | 25 % CaO 35 % SO3 Kalċju u kubrit espressi bħala CaO + SO totali Il-Finezza tat-tħin ta’ l-anqas 80 % biex jgħaddi minn passatur b’wisa’ tax-xibka ta’ 2 mm,ta’ l-anqas 99 % biex jgħaddi minn passatur b’wisa’ tax-xibka ta’ 10 mm | Jistgħu jiżdiedu ismijiet kummerċjali tas-soltu | Triossidu tal-kubrit totali Mhux obbligatorju: CaO totali | 2 | Soluzzjoni ta’ klorur tal-kalċju | Soluzzjoni ta’ klorur tal-kalċju ta’ oriġini industrijali | 12 % CaO Kalċju espress bħala CaO li jinħall fl-ilma | | Ossidu tal-kalċju Mhux obbligatorju: għat-tbexxix tal-pjanti | 3 | Kubrit elementali | Prodott naturali jew industrijali komparattivament raffinat | 98 % S (245 %: SO3) Kubrit espress bhala SO3 totali | | Triossidu tal-kubrit totali | 4 | Kieserite | Prodott ta’ oriġini minerali li fih is-sulfat tal-manjesju monoidratat bħala komponent prinċipali | 24 % MgO 45 % SO3 manjesju u kubrit espressi bħala ossidu tal-manjesju u triossidu tal-kubrit solubili fl-ilma | Jistgħu jiżdiedu ismijiet kummerċjali tas-soltu | Ossidu tal-manjesju li solubili fl-ilma Mhux obbligatorju: triossidu tal-kubrit solubili fl-ilma | 5 | Sulfat tal-manjesju | Prodott li jikkontjeni s-sulfat tal-manjesju ettaidratat bħala komponent prinċipali | 15 % MgO 28 % SO3 manjesju u kubrit espressi bhala ossidu tal-manjesju solubili fl-ilma u triossidu tal-kubrit | Jistghu jiżdiedu ismijiet kummerċjali tas-soltu | Ossidu tal-manjesju solubili fl-ilma Mhux obbligatorju: triossidu tal-kubrit solubili fl-ilma | 6 | Soluzzjoni ta’ klorur tal-manjesju | Prodott ottenut billi jinħall il-klorur tal-manjesju ta’ oriġini industrijali | 13 % MgO Il-manjesju espress bħala ossidu tal-manjesju Kontenut massimu ta’ kalċju: 3 % CaO | | Ossidu tal-manjesju | -------------------------------------------------- ANNESS II Nru | Deskrizzjoni tat-tip | Data dwar il-metodu tal-produzzjoni u l-ingredjenti essenzjali | Kontenut minimu ta’ nutrienti (perċentwali skond il-piż) Data dwar l-espressjoni tan-nutrienti Ħtiġijiet oħra | Data oħra dwar id-deskrizzjoni tat-tip | Kontenut ta’ nutrienti li għandu jigi ddikjarat Solubilitajiet tan-nutrienti Kriterji ohra | 1 | 2 | 3 | 4 | 5 | 6 | 7 | Kieserite bis-sulfat tal-potassju | Prodott ottenut mill-Kieserite biż-żieda tas-sulfat tal-potassju | 8 % MgO manjesju espress bħala MgO solubili fl-ilma 6 % K2O Potassju espress bhala K2O solubili fl-ilma MgO u K2O totali: 20 % Kontenut massimu ta’ klorur | Jistgħu jiżdiedu ismijiet kummerċjali tas-soltu | Ossidu tal-manjesju solubili fl-ilma Ossidu tal-potassju solubili fl-ilma Mhux obbligatorju: semmi l-kontenut ta’ klorurr meta dan huwa inqas minn 3 % CI | 3 | Soluzzjoni ta’ nitrat tal-kalċju | Prodott ottenut billi jinħall in-nitrat tal-kalċju fl-ilma | 8 % N Nitrogenu espress bħala nitroġenu f’forma nitrika b’massimu ta’ 1 % nitroġenu bħala ammonja | Id-deskrizzjoni tat-tip tista’ tiġi segwita, kif approprjat, b’waħda mill-indikazzjonijiet li ġejjin: għall-applikazzjoni tal-weraqbiex isiru soluzzjonijiet ta’ nutrientigħall-irrigazzjoni tal-fertilizzanti | Nitroġenu totali Mhux obbligatorju: nitroġenu f’forma nitrikanitroġenu bħala ammonjakalċju fil-każ ta’ wieħed mill-utilitajiet stipulati fil-kolonna 5 | --------------------------------------------------